Skyting under Sommer-OL 2016 – 25 m silhuettpistol menn

25 meter silhuettpistol for menn under Sommer-OL 2016 fant sted på Centro Olímpico de Tiro i Rio de Janeiro den 12. og 13. august.

Øvelsen var todelt: først ble det skutt en innledende kvalifiseringsomgang, og deretter en finale. I kvalifiseringen skjøt hver skytter 60 skudd med pistol på 25 meters avstand. Hvert skudd gir poeng fra 1 til 10, hvor 10 er maksimum for ett skudd. Hver skytter skjøt 12 serier à 5 skudd, med begrenset tid på hver serie. Fire av seriene hadde skytetid på 8 sekunder, de fire neste 6 sekunder og de fire siste hadde skytetid 4 sekunder. 

De seks beste skytterne i kvalifiseringen gikk videre til en finaleskyting, som besto av opptil 40 skudd. De skjøt 8 serier à 5 skudd, med skytetid 4 sekunder på hver serie. Etter den fjerde serien gikk deltageren med lavest poengsum ut, slik at de to beste skjøt om gullmedaljen i siste runde. Samlet poengsum i finalen bestemte den endelige resultatlista.

Tyske Christian Reitz tok gullet med 34 poeng i finaleskytingen, noe som var tangering av den olympise rekorden, foran franske Jean Quiquampoix, som hadde 30 poeng. Kinesiske Li Yuehong tok bronsen med 27 poeng.

Medaljene ble delt ut av Austin Sealy fra Barbados, medlem av IOC og Franz Schreiber, generalsekretær i International Shooting Sport Federation.

Rekorder
Før lekene var dette verdens- og olympiske rekorder:

Kvalifisering

Q = Kvalifisert
OR = Olympisk rekord

Finale

Referanser

Eksterne lenker 
 

Skyting under Sommer-OL 2016